ลือ! กลุ่มอี๊สต์เอเชียติ๊ก จ่อขายทิ้งหุ้น TPA
ลือ! กลุ่ม อี๊สต์เอเชียติ๊ก จ่อขายหุ้น TPA ขณะที่ยังก่อนหน้านี้มีข่าวลือว่าบุญถาวรจะมาซื้อหุ้น TPA เช่นกัน อนึ่ง กลุ่มบริษัท อี๊สต์เอเชียติ๊ก 2010 (ประเทศไทย) จำกัด นั้นเป็นหนึ่งในผู้ถือหุ้นใหญ่ของ TPA โดยถือหุ้นจำนวน 1,606,900 หุ้นหรือคิดเป็นสัดส่วน 1.32%
7 ม.ค. 2559

แหล่งข่าวรายหนึ่งเปิดเผยกับ “ข่าวหุ้นธุรกิจออนไลน์” ว่า เกิดกระแสข่าวลือว่า มีกลุ่ม East Asiatic ซึ่งเป็นหนึ่งในผู้ถือหุ้นใหญ่จะมีการเริ่มขายหุ้นบริษัท ไทยโพลีอะคริลิค จำกัด (มหาชน) หรือ TPA โดยก่อนหน้านี้มีกระแสข่าวว่าบุญถาวร จะมาซื้อหุ้น TPA อยู่เช่นกัน ดังนั้นประเด็นนี้จึงเป็นที่น่าจับตา
“ข่าวว่ากลุ่ม East Asiatic จะขาย TPA ก็ยังไม่แน่ใจว่าขายให้ใคร แต่ก่อนหน้าก็มีข่าวว่าจะมีกลุ่มบุญถาวรเข้ามาซื้อ ประเด็นนี้ก็น่าสนใจอยู่” แหล่งข่าวกล่าว
อนึ่ง กลุ่มบริษัท อี๊สต์เอเชียติ๊ก 2010 (ประเทศไทย) จำกัด นั้นเป็นหนึ่งในผู้ถือหุ้นใหญ่ของ TPA โดยถือหุ้นจำนวน1,606,900 หุ้นหรือคิดเป็นสัดส่วน 1.32%
 